《汉宫秋》
元代·陈颢

汉宫移植近庭隅，妆点秋容锦不如。罗扇凉生萤歇后，金茎露滴雁来初。

昭阳宿酒酣飞燕，长信秋风老婕妤。零落当时守宫血，清霜几度为消除。

作者简介：（1264—1339）元清州人，字仲明。稍长，入京师，从王磐习金典章，又从安藏习诸国语。因安藏荐入宿卫，从爱育黎拔力八达于藩府。仁宗入定内难，迎武宗，皆预谋。仁宗即位，特拜集贤大学士，与闻政事，科举之行，赞助之力尤多。仁宗卒，辞官家居。文宗立，复起为大学士。卒谥文忠。